CELEX: C2006/074/51
Language: da
Date: 2006-03-25 00:00:00
Title: sag T-462/05: Sag anlagt den  30. december 2005  — Toyoda Koki Kabushiki Kaisha mod KHIM

25.3.2006   
            
            
               DA
            
            
               Den Europæiske Unions Tidende
            
            
               C 74/27
            
         Sag anlagt den 30. december 2005 — Toyoda Koki Kabushiki Kaisha mod KHIM
   (sag T-462/05)
   (2006/C 74/51)
   Stævningen er affattet på engelsk
   Parter
   
      Sagsøger: Toyoda Koki Kabushiki Kaisha (Aichi-Ken, Japan) (ved lawyer J.F. Wachinger)
   
      Sagsøgt: Kontoret for Harmonisering i det Indre Marked (Varemærker og Design)
   Sagsøgerens påstande
   
               —
            
            
               Afgørelsen truffet den 14. september 2005 af Første Appelkammer ved Kontoret for Harmonisering i det Indre Marked (Varemærker og Design) i sag R 1157/2004-1 annulleres, og registrering af ordmærket »IFS«, ansøgningsnr. 003 157 492, tillades for varerne »styring og servostyring, både til køretøjer og dele dertil, bortset fra uafhængigt forhjulsophæng«, der henhører under den internationale klasse 12 i Nice-arrangementet vedrørende international klassificering af varer og tjenesteydelser til brug ved registrering af varemærker.
            
         
               —
            
            
               Subsidiært fastslås, at afgørelsen truffet den 14. september 2005 af Første Appelkammer ved Kontoret for Harmonisering i det Indre Marked (Varemærker og Design) i sag R 1157/2004-1 annulleres, at sagen hjemvises til appelkammeret ved Kontoret for Harmonisering i det Indre Marked, og at en ny afgørelse skal træffes.
            
         
               —
            
            
               Kontoret for Harmonisering i det Indre Marked (Varemærker og Design) tilpligtes at betale sagens omkostninger.
            
         Søgsmålsgrunde og væsentligste argumenter
   
      Det EF-varemærke, der søges registreret: Ordmærket »IFS« for varer i klasse 12 — ansøgningsnr. 3 157 492.
   
      Undersøgerens afgørelse: Afslag på ansøgningen for så vidt angik alle de omfattede varer.
   
      Appelkammerets afgørelse: Afslag på klagen.
   
      Søgsmålsgrunde: Tilsidesættelse af artikel 7, stk. 1, litra b) og c), i Rådets forordning nr. 40/94 bl.a. som følge af en urigtig definition på den relevante kundekreds og en fejlagtig forudsætning med hensyn til varemærkets beskrivende karakter.